b'\n_START_ARTICLE_\nLiminganlahden lintukuvakilpailu\n_START_PARAGRAPH_\nLiminganlahden lintukuvakilpailu on vuodesta 2010 alkaen kahden vuoden v\xc3\xa4lein j\xc3\xa4rjestett\xc3\xa4v\xc3\xa4 lintukuvakilpailu. Kilpailu j\xc3\xa4rjest\xc3\xa4j\xc3\xa4 on Liminganlahden Yst\xc3\xa4v\xc3\xa4t ry. Kilpailussa valitaan Vuoden luontokuva sek\xc3\xa4 paras kuva nelj\xc3\xa4ss\xc3\xa4 sarjassa: Kosteikkojen linnut, Linnut vauhdissa, Siivekk\xc3\xa4\xc3\xa4t yst\xc3\xa4v\xc3\xa4mme ja Nuorten sarjan alle 18-vuotiaat.\n_START_SECTION_\n2010\n_START_PARAGRAPH_\nVuonna 2010 kilpailun tuomareina olivat Pirkka-Pekka Petelius ja lintukuvaajat Markus Varesvuo ja Jari Peltom\xc3\xa4ki sek\xc3\xa4 Linnut-lehden p\xc3\xa4\xc3\xa4toimittaja Lauri H\xc3\xa4nninen. Kilpailuun l\xc3\xa4hetettiin yli 700 kuvaa, joista valittiin 80._NEWLINE_Vuoden 2010 lintukuvaksi valittiin oululaisen Antti Karppisen ottama kuva "Lapintiiran saalis".\n_START_SECTION_\n2012\n_START_PARAGRAPH_\nKilpailun tuomareina olivat vuonna 2012 valokuvaaja Markku Varesvuo sek\xc3\xa4 kilpailun ideoinu valokuvaaja Jari Peltom\xc3\xa4ki, Linnut-lehden p\xc3\xa4\xc3\xa4toimittaja Jan S\xc3\xb6dersved, luontokuvauksen harrastaja Jorma Terentjeff ja Liminganlahden luontokeskuksen hoitaja Ulla Matturi._NEWLINE_Kilpailuun osallistui 139 kuvaajaa 787 kuvalla._NEWLINE_Vuoden lintukuvaksi valittiin Ari Kuuselan ottama kuva nimelt\xc3\xa4\xc3\xa4n "Paniikki", joka tuomariston mukaan on "t\xc3\xa4ydellinen, hienosti hallittu kaaosmainen tilannekuva".'